Nyeste Skilderie af Kiøbenhavn, 1830-09-21
Over Formindskelsen af Guld- og SølvBjergværkernes Udbytte og over deres Virkning paa Verdens Velfærd og Handel. (Sluttet.) omonsens Det synes, i Almindelighed betragtet, at Stigningen i Pengeværdien ikke har havt andet Resultat end at de, som forhen have indgaaet Forpligtelser, der vare at realisere i rede Penge, have havt et til Stigningen nøje svarende Tab, imedens de, imod hvilke slige Forpligtelser vare stiftede, nøde Fordelen af denne Forskjel. Man mener vel ogsaa, at det Modsatte maatte finde Sted, naar man tænker sig Synkning af Pengeværdien, og at i det ene som i det andet Fald Tab og Fordeel maatte staae i Ligevægt, men en mindre overfladisk Undersøgelse vil være tilstrækkelig til at overtyde om, at, uagtet enhver voldsom Forrykkelse af Pengeværdien er et Onde, det dog paafører det borgerlige Samfund den største Skade, som paabyder Skyldnere den hele Last, da det just for det meste træffer de producerende og industrielle Klasser. Uden at drage Nytte i det Forhold, som disse lide, føle endog de andre Klasser Tilbagevirkningen af disses Tab. En Stigning i Pengeværdien er altsaa, almindeligviis betragtet, et Onde uden Erstatning, imedens i modsat Fald en Synkning, som Tirsdagen den 21 September 1830. gjør Byrden af Gield og Afgifter lettere, og tildeler de Fattige og Næringsdrivende det, der gaaer fra de Rige og Ørkesløse, er en sand offentlig Fordeel. Dog er det ikke de direkte Følger af en Stigning af rede Penge, der forvolde Skade. Den Forøgelse, som denne Stigning giver Byrderne af enhver Gield, enhver Afgift, enhver i klingende Mynt betalbar Kontrakt, er ustridigt et Onde, der aldeles ikke lader sig undgaae. Saaledes kan man til Ex. ansee Indvirkningen af den nærværende Stigning, naar man beregner den til 35 pr. C. og antager, at Europa har 1,025,000,000 Piastre at betale, som et Tillæg, en Byrde af 358 Millioner; men naar denne Stigning gik for sig, saaledes som den almindeligen bliver begrebet og iagttaget, saa vilde den ikke bevirke det Halve af den Ulykke, den nu ved sit tause og mørke Skridt, giør, i det den undgaaer Iagttagerens Blik, formedelst alle de Omstændigheder, der indvirke paa Priserne, og ifølge den blandt Folket herskende Tilbøielighed, at ansee Varernes Metalværdi for uforanderlig, og stadig. Derfra den Tendents, som ikke ved Noget kan modificeres, at forklare Prisernes Synken af enhversomhelst anden Aarsag end denne, og som derfor, alle ufordeelagtige Erfaringer til Trods, bestemmer Kapitalisten og Kjøbmanden til, i det samme Øjeblik, med fordærvelige Forhaabninger og skuffende Sikkerhed, at vove sig ud paa Speculationernes Mark, da Tingenes sande Stilling skulde beføje dem til at holde sig rolige og forventende. Naar man betænker, at umaadelige Kapitaler ere tabte, at utællelige Ulyksaligheder, physiske og moralske have fundet Sted, ikke ligefrem ved Stigningen af rede Penge, men derved, at denne Stigning ubemærkt fremskred, saa vil man upaatvivleligen indsee, hvor nødvendigt det er at erholde nøiagtige Oplysninger over en af de virksomste Aarsager til vore nuværende Forlegenheder. Disse Betragtninger er det, som foranledige os til de summariske Henviisninger paa nogle af de økonomiske Phænomener, som den klingende Mynts pludselige Stigning stedse fremvirker i de forskjellige Klasser af Samfundet.